Area metrupulitana

El cuncet de area metrupulitana, ciamada anca zona metrupulitana, area urbana o aglumeraziun urbana, al se riferiss a una metropul granda e tüt i sò zonn de inflüenza o anca püssee cità vesin, tüt cunt i sò zonn de inflüenza. I zonn de inflüenza poden vess paes de cunfin o cità satelit, e ciapen anca el nom de cunurbaziun.

 I arei metrupulitann püssee gross 
Questa chì a l'è una lista di arei metrupulitann püssee grant del mund a l'ann 2005. Vist che la gh'è minga una definiziun ünega per quantificà la dimensiun d'un area metrupulitana, ghe poden vess list diferent. 'Sta chì la vegn del Raport de Urbanizaziun Mundial di Naziun Ünì  (2003). 

 Tokio, Giapun, 35,2 miliun
 Cità del Messich, Messich, 19,0 miliun
 New York, Stat Ünì, 18,4 miliun
 São Paulo, Brasil, 18,3 miliun
 Mumbay, India, 18,3 miliun
 Delhi, India, 15,3 miliun
 Calcuta, India, 14,3 miliun
 Buenos Aires, Argentina, 13,3 miliun
 Jakarta, Indunesia, 13,2 miliun
 Shanghai, Cina 12,6 miliun
 Dhaka, Bangladesh, 12,6 miliun
 Los Angeles, Stat Ünì, 12,1 miliun
 Karachi, Pakistan, 11,8 miliun
 Rio de Janeiro, Brasil, 11,5 miliun
 Osaka, Giapun, 11,3 miliun
 El Cairo, Egit, 11,2 miliun
 Lagos, Nigeria, 10,9 miliun
 Pechin, Cina, 10,8 miliun
 Manila, Filipinn, 10,7 miliun
 Musca, Rüssia, 10,7
 París, Francia, 9,8 miliun
 Istanbul, Türchia, 9,6 miliun
 Seul, Curea del Süd, 9,5 miliun
 Tianjin, Cina, 8,7 miliun
 Chicago, Stat Ünì, 8,7 miliun
 Lima, Perù, 8,2 miliun
 Lundra, Regn Ünì, 7,6 miliun
 Bogotà, Culumbia, 7,6 miliun
 Teheran, Iran, 7,4 miliun
 Hong Kong, Cina, 7,2 miliun

 Percentual 
In acord a un stüdi di Naziun Ünì la prupurziun di gent che viven in di arei metrupulitan de püssee de 10 miliun de abitant a l'è piscinina rispet cun la pupulaziun mundial: in del 2003 a l'era del 3%. El nümer a l'è però 'dree vegnì semper püssee grant e la stima a l'è del 4% in del 2015. 

 Nümer di arei metrupulitann 
In del 2005 el nümer di arei metrupulitann cun püssee de 5 miliun de abitant a l'era de 46. In del 2015 se pensa che saran 61. Cun püssee de 10 miliun de abitant eren 20 in del 2003, e se pensa saran 22 in del 2015.

 Prujeziun 
In acord ai tass de cressita de la pupulaziun d'incö, se pensa che la cità püssee pupulada del mund in del 2015 la sarà Tokio; la segunda la sarà Mumbay e la terza Dehli; la quarta Cità del Messich e la quinta São Paulo, che gh'avaran una cressita ben ligada al desvilüp sucial e ecunomich del Messich e del Brasil.

 Varda anca 
 Lista di aglumeraziun de l'Üniun Eurupea
 Lista di aglumeraziun del Nord-America

Categoria:Geografia umana